LPN ควัก 821 ลบ. ซื้อที่ดินเปล่าหวังพัฒนาคอนโดใหม่ มูลค่า 3.2 พันลบ. คาดรับรู้รายได้ปี 63
LPN ควัก 821.16 ลบ. ซื้อที่ดินย่านถนน “รัชดา-นราธิวาส” พัฒนาคอนโดใหม่ มูลค่า 3.2 พันลบ. เล็งเปิดขาย Q4/61 ทยอยรับรู้รายได้ปี 63
14 ก.ย. 2561

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ระบุว่า บริษัทได้ดำเนินการซื้อที่ดินเปล่าบริเวณถนนรัชดา-นราธิวาส เนื้อที่ 1,368.60 ตารางวา มูลค่า 821.16 ล้านบาท
สำหรับพัฒนาโครงการอาคารชุด สูงประมาณ 30 ชั้น จำนวน 1 อาคาร ห้องชุดเพื่อการพักอาศัยและเพื่อการพาณิชย์ ประมาณ 400 ยูนิต มูลค่าโครงการประมาณ 3.2 พันล้านบาท โดยคาดว่าจะใช้ระยะเวลาในการขายและการพัฒนาโครงการประมาณ 17 เดือน ซึ่งจะเริ่มการขายภายในไตรมาส 4/61 เริ่มโอนสิทธิ์และรับรู้รายได้ในปี 2563